CELEX: 32013D0272
Language: sl
Date: 2013-05-22 00:00:00
Title: 2013/272/EU: Sklep Evropskega sveta z dne 22. maja 2013 o številu članov Evropske komisije

18.6.2013   
            
            
               SL
            
            
               Uradni list Evropske unije
            
            
               L 165/98
            
         SKLEP EVROPSKEGA SVETA
   z dne 22. maja 2013
   o številu članov Evropske komisije
   (2013/272/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 17(5) Pogodbe,
   ob upoštevanju naslednjega:
   
               (1)
            
            
               Evropski svet se je na zasedanjih 11. in 12. decembra 2008 ter 18. in 19. junija 2009 seznanil s pomisleki Ircev glede Lizbonske pogodbe in se posledično dogovoril, da bo v primeru začetka veljavnosti Lizbonske pogodbe v skladu s potrebnimi pravnimi postopki sprejet sklep, po katerem bo v Komisiji še naprej zastopan en državljan iz vsake države članice.
            
         
               (2)
            
            
               Sklep o številu članov Komisije bi bilo treba sprejeti pravočasno pred imenovanjem Komisije, ki bo svoje naloge prevzela 1. novembra 2014.
            
         
               (3)
            
            
               Posledice tega sklepa bi bilo treba spremljati –
            
         SPREJEL NASLEDNJI SKLEP:
   Člen 1
   Komisijo sestavlja število članov, ki je vključno s predsednikom in visokim predstavnikom Unije za zunanje zadeve in varnostno politiko enako številu držav članic.
   Člen 2
   Zaradi učinka tega sklepa na delovanje Komisije ga Evropski svet pregleda pravočasno bodisi pred imenovanjem prve Komisije po datumu pristopa tridesete države članice bodisi pred imenovanjem Komisije, ki bo nasledila Komisijo, ki bo svoje naloge prevzela 1. novembra 2014, kar nastopi prej.
   Člen 3
   Ta sklep začne veljati dan po objavi v Uradnem listu Evropske unije.
   Uporablja se od 1. novembra 2014.
   
      V Bruslju, 22. maja 2013
      
         
            Za Evropski svet
         
         
            Predsednik
         
         H. VAN ROMPUY